ai4bharat/Pralekha huggingface dataset:
पंतप्रधान कार्यालय
उद्यापासून सुरु होणाऱ्या हिवाळी अधिवेशनाच्या पार्श्वभूमीवर सर्वपक्षीय नेत्यांच्या बैठकीला पंतप्रधान उपस्थित
राज्यसभेचे 250 वे अधिवेशन असल्यामुळे संसदेचे हे अधिवेशन खास आहे- पंतप्रधान
नवी दिल्ली, 17 नोव्हेंबर 2019
नवी दिल्लीत आज झालेल्या सर्वपक्षीय नेत्यांच्या बैठकीला पंतप्रधान उपस्थित होते. यावेळी सर्व प्रमुख राजकीय पक्षांचे नेते उपस्थित होते आणि संसदेच्या आगामी अधिवेशनाबाबत त्यांनी आपले विचार मांडले.
पंतप्रधान आपल्या भाषणात म्हणाले, राज्यसभेचे हे 250 वे अधिवेशन असल्यामुळे हे संसदेचे अधिवेशन खास आहे. यानिमित्त विशेष कार्यक्रम आणि उपक्रम आखण्यात आल्याबद्दल त्यांनी आनंद व्यक्त केला. भारतासारख्या वैविध्यपूर्ण देशासाठी प्रशासकीय संस्थांची सर्वसमावेशक चौकट उपलब्ध करून देताना भारतीय संसदेच्या तसेच भारतीय संविधानाचे अनोखे सामर्थ्य अधोरेखित करण्याची संधी वरच्या सदनाच्या 250 व्या अधिवेशनाने दिली आहे यावर पंतप्रधानांनी भर दिला. देश राष्ट्रपिता महात्मा गांधी यांची 150 वी जयंती साजरी करत असताना हे अधिवेशन होत असल्यामुळे ते खास आणि वैशिष्ट्यपूर्ण आहे.
विविध राजकीय पक्षांच्या प्रतिनिधींनी उपस्थित केलेल्या विशिष्ट मुद्द्यांना उत्तर देताना पंतप्रधान म्हणाले की, पर्यावरण आणि प्रदूषण, अर्थव्यवस्था, कृषी क्षेत्र आणि शेतकरी, महिला, तरूण आणि समाजातील वंचित घटकांच्या हक्कांसाठी प्रलंबित कायदे आणि धोरणात्मक उपाययोजना आखण्यासाठी सरकार सर्व पक्षांबरोबर एकत्रितपणे विधायक कार्य करेल.
संसदेचे मागील अधिवेशन सुरळीतपणे पार पडल्याबद्दल पंतप्रधानांनी दोन्ही सभागृहातील पीठासीन अधिकाऱ्यांची प्रशंसा केली. यामुळे सरकारच्या संसदेतील कामकाजाविषयी लोकांमध्ये सकारात्मक प्रभाव निर्माण होण्यास मदत झाली आहे ते त्यांनी नमूद केले. यासंदर्भात पंतप्रधानांनी विविध मुद्द्यांशी संबंधित चर्चेवर संसदेत प्रथमच निवडून आलेल्या सदस्यांच्या उत्साही सहभागाचा विशेष उल्लेख केला. सरकार आणि विरोधी बाकांवरील सदस्यांदरम्यान विधायक संबंध हे अधिवेशन यशस्वी आणि फलदायी बनवतील अशी आशा त्यांनी व्यक्त केली.
(D.Wankhede/S.Kane/D.Rane
वाणिज्य आणि उदयोग मंत्रालय
इंडोनेशियात सेमारंग इथे झालेल्या आसियान-भारत अर्थमंत्र्यांच्या 20 व्या बैठकीत भारत सहभागी
नवी दिल्ली, 21 ऑगस्ट 2023
इंडोनेशियात सेमारंग इथे 21 ऑगस्ट 2023 रोजी झालेल्या झालेल्या असियान-भारत अर्थमंत्र्यांच्या 20 व्या बैठकीत वाणिज्य आणि उद्योग मंत्रालयांचे अतिरिक्त सचिव, राजेश अग्रवाल सहभागी झाले होते. इंडोनेशियाचे व्यापार मंत्री डॉ, जुल्खीफ्ली हसन यांच्यासोबत त्यांनी या बैठकीचे सहअध्यक्षपदही भूषवले. ब्रुनेई, कंबोडिया, इंडोनेशिया, लाओस, मलेशिया, म्यानमार, फिलीपिन्स, सिंगापूर, थायलंड आणि व्हिएतनाम अशा सर्व 10 आसियान देशांतील अर्थमंत्री किंवा त्यांचे प्रतिनिधी या बैठकीत सहभागी झाले होते. तिमोर-लेस्टे  देशाचे प्रतिनिधी देखील सभेत निरीक्षक म्हणून सहभागी झाले.
यावेळी सर्व मंत्र्यांनी, भारत आणि असियान देशातील द्वीपक्षीय व्यापारी आणि गुंतवणूक विषयक संबंधांचा आढावा घेतला तसेच, भारत आणि आसियान देशांमधील आर्थिक भागीदारी अधिक दृढ करण्यावर चर्चा झाली. ही भागीदारी अधिक सर्वसमावेशक धोरणात्मक भागीदारी व्हावी ज्यातून काही अर्थपूर्ण लाभ दोन्ही बाजूंना मिळावे, विशेषतः महामारीनंतर सर्व देशांना परस्परांची मदत मिळावी यावर या बैठकीत भर देण्यात आला.
भारत आणि आसियान यांच्यात 2022-23 मध्ये 131.5 अब्ज डॉलर्सचा द्विपक्षीय व्यापार झाला आहे. 2022-23 मध्ये भारताच्या एकूण जागतिक व्यापारात असियान सोबतचा व्यापार 11.3% इतका होता.
मंत्र्यांनी आसियान-भारत व्यापार परिषदे  शी देखील संवाद साधला आणि क्वालालंपूर येथे 6 मार्च 2023 रोजी झालेल्या 5व्या असियान-इंडिया व्यापारी परिषदांसह 2023 मध्ये AIBC ने हाती घेतलेल्या उपक्रमांची नोंद घेतली.
कोविड-19 महामारीचा बहुआयामी प्रभाव, हवामान बदल, जागतिक आर्थिक बाजारपेठेतील वाढलेली अस्थिरता, महागाईचा वाढता दबाव आणि भू-राजकीय तणाव यासारख्या प्रादेशिक आणि जागतिक आव्हानांवर यावेळी सर्व प्रतिनिधींनी विचारविनिमय केला. दोन्ही पक्षांमधील लवचिक पुरवठा साखळी, अन्न सुरक्षा, ऊर्जा सुरक्षा, आरोग्य आणि आर्थिक स्थैर्य यात प्राधान्याने सहकार्य करण्याचे निश्चित करण्यात आले.
2009 मध्ये स्वाक्षरी झालेल्या आसियान-भारत वस्तू व्यापार कराराचा  वेळेवर आढावा घेणे हा या वर्षाच्या बैठकीचा मुख्य अजेंडा होता. बैठकीतील विधायक चर्चेनंतर, सर्वमंत्र्यांनी आढावा घेण्यात आलेल्या मुद्यांशी संबंधित दस्तऐवजांना मान्यता दिली, ज्यामुळे परिभाषित पद्धतींसह वाटाघाटी औपचारिकपणे सुरू होण्याचा मार्ग मोकळा होईल. हा आढावा घ्यावा, अशी भारतीय व्यावसायिकांची दीर्घकाळापासूनची मागणी होती. हा आढावा लवकर सुरू केल्याने मुक्त व्यापार कराराद्वारे व्यापार सुलभ आणि परस्पर फायदेशीर बनण्यास मदत होईल.N.Chitale/R.Aghor/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 81
अर्थ मंत्रालय
2020-21 या वित्तीय वर्षासाठी भारत सरकारचा लेखा 
नवी दिल्ली, 31 मे 2021
2020-21 या वित्तीय वर्षासाठी भारत सरकारचा लेखा  एकत्रित करण्यात आला असून अहवाल प्रकाशित करण्यात आला आहे. याची ठळक वैशिष्ट्ये अशी आहेत- 2020-21 मध्ये भारत सरकारला 16,89,720 कोटी रुपये  प्राप्त झाले असून यामध्ये 14,24,035 कोटी रुपये कर महसूल, , 2,08,059 कोटी रुपये कराव्यतिरिक्त महसूल आणि 57,626 कोटी रुपये बिगर कर्ज भांडवली प्राप्तीचा समावेश आहे. बिगर कर्ज भांडवली प्राप्तीमध्ये कर्ज वसुली  आणि निर्गुंतवणूकीतून प्राप्त रक्कम  यांचा समावेश आहे. आतापर्यंतच्या काळासाठी 5,94,997 कोटी रुपये राज्य सरकारांना कराचा हिस्सा म्हणून हस्तांतरित करण्यात आले आहेत. जे मागील वर्षापेक्षा 55,680 कोटींनी कमी आहेत.
भारत सरकारकडून 35,11,181 कोटी रुपयांचा व्यय झाला असून यापैकी 30,86,360 कोटी रुपये महसूल खात्यावर तर 4,24,821 कोटी रुपये भांडवली खात्यावर झाला आहे. एकूण महसुली खर्चापैकी 6,82,079 कोटी रुपये व्याजापोटी तर 6,89,545 कोटी रुपये प्रमुख अनुदानापोटी झाला आहे.
M.Chopade/N.Chitale/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 84
पंतप्रधान कार्यालय
पंतप्रधान नरेंद्र मोदी यांनी रशियाचे अध्यक्ष महामहिम व्लादिमीर पुतीन यांच्याशी दूरध्वनीवरून केली चर्चा
नवी दिल्ली, 1 जुलै 2022
पंतप्रधान नरेंद्र मोदी यांनी आज रशियाचे अध्यक्ष महामहिम व्लादिमीर पुतीन यांच्याशी दूरध्वनीवरून संवाद साधला.
डिसेंबर,2021 मध्ये राष्ट्राध्यक्ष पुतीन यांच्या भारत भेटीदरम्यान घेतलेल्या निर्णयांच्या अंमलबजावणीचा, उभय नेत्यांनी आढावा घेतला. विशेषत: कृषी उत्पादने, खते आणि औषध उत्पादनांच्या द्विपक्षीय व्यापाराला आणखी प्रोत्साहन कसे देता येईल यावर त्यांनी विचार विनिमय केला.
आंतरराष्ट्रीय ऊर्जा आणि खाद्यपदार्थ बाजारपेठेच्या स्थितीसह जागतिक समस्यांवर देखील उभय नेत्यांनी चर्चा केली.
युक्रेनमधील सद्य परिस्थिती संदर्भात,पंतप्रधानांनी संवाद आणि मुत्सद्देगिरीच्या बाजूने भारताच्या दीर्घकालीन भूमिकेचा पुनरुच्चार केला.
जागतिक आणि द्विपक्षीय मुद्द्यांवर नियमित सल्लामसलत करण्याबाबत दोन्ही नेत्यांनी सहमती दर्शवली.S.Kane/S.Chavan/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
निवृत्त एअर मार्शल पी व्ही अय्यर यांनी पंतप्रधानांची घेतली भेट
पंतप्रधान नरेंद्र मोदी यांनी निवृत्त एअर मार्शल पी व्ही अय्यर यांची आज भेट घेतली.या भेटीदरम्यान अय्यर यांनी त्यांच्या पुस्तकाची प्रत पंतप्रधानांना दिली.
पंतप्रधानांचा ट्विटर संदेश पुढीलप्रमाणे -
“निवृत्त एअर मार्शल अय्यर यांच्या भेटीमुळे आनंद झाला. अय्यर यांचा जीवनाप्रती असलेला उत्साही दृष्टीकोन प्रशंसनीय असून तंदुरुस्ती व आरोग्य राखण्याबाबत ते आग्रही आहेत.त्यांच्या पुस्तकाची प्रत पाहून आनंद झाला.”
आरोग्य आणि कुटुंब कल्याण मंत्रालय
कोविड-19 ची अद्ययावत माहिती
राष्ट्रव्यापी कोविड लसीकरण मोहिमेंतर्गत आता पर्यंत 193.83 कोटी लसीच्या मात्रा देण्यात आल्या आहेत.
भारतातील सध्या उपचार घेत असलेल्या सक्रीय रूग्णांची संख्या 21,177 इतकी आहे.
सक्रीय रूग्णसंख्या सध्याच्या घडीला 0.05 टक्के इतकी आहे.
तर कोविडमधून बरे होण्याचा म्हणजेच रिकव्हरी दर 98.74 टक्के इतका आहे.
गेल्या 24 तासांमध्ये, 2,363 रूग्ण कोविडमधून बरे झाले असून बरे झालेल्या एकूण रूग्णांची संख्या आता 4,26,22,757 इतकी झाली आहे.
तर गेल्या 24 तासांमध्ये, देशात 4,041 नवीन रूग्ण नोंदवण्यात आले आहेत.
दैनंदिन पॉझिटिव्हिटी दर 0.95 टक्के
साप्ताहिक पॉझिटिव्हिटी दर 0.73 टक्के
आतापर्यंत एकूण 85.17 कोटी इतक्या चाचण्या घेण्यात आल्या असून त्यापैकी 4,25,379 चाचण्या गेल्या 24 तासांमध्ये करण्यात आल्या आहेत.
ग्राहक व्यवहार, अन्न आणि सार्वजनिक पुरवठा मंत्रालय
केंद्राकडून टोमॅटोच्या दरात आणखी कपात; उद्यापासून NCCF आणि NAFED द्वारे 70 रुपये प्रति किलो दराने विक्री
नवी दिल्ली, 19 जुलै 2023
ग्राहक व्यवहार विभागाने राष्ट्रीय ग्राहक सहकारी संघ  आणि राष्ट्रीय कृषी सहकारी विपणन संघ  यांना 20 जुलै 2023 पासून टोमॅटोला रु.70/- प्रति किलो या किरकोळ दराने विक्री करण्याचे निर्देश दिले आहेत. NCCF आणि NAFED द्वारे खरेदी केलेले टोमॅटो सुरुवातीला रु.90/- प्रति किलो दराने विकले गेले होते आणि नंतर हे दर 16 जुलै, 2023 पासून ते रु.80/- प्रति किलोपर्यंत कमी केले गेले. हे दर 70/- किलोपर्यंत कमी केल्याने ग्राहकांना आणखी फायदा होईल.
यावेळी हे लक्षात घेणे आवश्यक आहे की ग्राहक व्यवहार विभागाच्या निर्देशानुसार, NCCF आणि NAFED ने आंध्र प्रदेश, कर्नाटक आणि महाराष्ट्रातील मंडईंमधून टोमॅटोची खरेदी एकाच वेळी अशा मुख्य ग्राहक केंद्रांमध्ये विकण्यासाठी सुरू केली होती, जिथे किरकोळ दर गेल्या एका महिन्यात सर्वाधिक वाढले होते. दिल्ली-एनसीआरमध्ये टोमॅटोची किरकोळ विक्री 14 जुलै 2023 पासून सुरू झाली होती. 18 जुलै 2023 पर्यंत दोन्ही एजन्सींद्वारे एकूण 391 मेट्रिक टन टोमॅटोची खरेदी करण्यात आली होती जी दिल्ली-एनसीआर, राजस्थान, उत्तर प्रदेश आणि बिहार येथील मुख्य ग्राहक केंद्रांमध्ये ग्राहकांना सतत विकले जात आहेत.S.Patil/G.Deoda/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 96
माहिती आणि प्रसारण मंत्रालय
वैयक्तिक अनुभवातून सामाजिक विषयांचा वेध घेण्याचा ‘सिंधुस्थान’ माहितीपटाच्या दिग्दर्शिका सपना भवनानी आणि 'विग' या लघुपटाचे दिग्दर्शक अतानु मुखर्जीं यांचा प्रयत्न
16 व्या मुंबई आंतरराष्ट्रीय चित्रपट महोत्सवादरम्यान पत्रकार परिषदेत मांडली भूमिका
मुंबई, 30 जानेवारी 2020
सपना भवनानी स्वतः सिंधी आहेत आणि अनेक वर्षे त्या अमेरिकेत वास्तव्यास होत्या. मोठ्या झाल्यावर 'आपण मूळचे कुठले? आपली पाळेमुळे कुठे आहेत? असे प्रश्न त्यांना सतावू लागले. या प्रश्नाचा शोध घेण्यासाठी त्यांनी सिंध प्रांतात जाण्याचा निर्णय घेतला , मात्र त्यांना व्हिसा नाकारला गेला त्यामुळे त्या आपल्या मूळ गावी जाऊ शकल्या नाहीत. पण जिद्द न सोडता त्यांनी एका सहकाऱ्याकडून त्या सगळ्या भागांचे चित्रीकरण मागवले. त्या आधारावर आणि त्यांनी केलेल्या अध्ययनाच्या बळावर त्यांनी सिंधुस्थान हा माहितीपट तयार केला. ‘माझी, आणि एकूणच सिंधी समाजाची मुळे शोधण्याची आस, या माहितीपटासाठी प्रेरणा ठरली’ असे सपना भवनानी यांनी सांगितले. हा माहितीपट बनवण्यासाठी त्यांना आठ वर्षे लागली. या दोन्ही दिग्दर्शकांनी आज मिफ्फ दरम्यान घेतलेल्या पत्रकार परिषदेत ही माहिती दिली.
61 मिनिटांच्या या बहुभाषिक माहितीपटात, त्यांनी समाजाची संस्कृती आणि परंपरांचा वेध घेतला आहे. विशेष म्हणजे, या समुदायाशी निगडित कथा त्यांनी त्यांच्या अंगावर गोंदवून घेतल्या आहेत. विस्थापित झालेल्या सिंधी लोकांना आपल्या आयुष्यात पुन्हा स्थिरावण्यासाठी जो संघर्ष करावा लागला, त्याचेही वर्णन या माहितीपटात आले आहे.
अतानु मुखर्जीं यांच्या ‘विग’ या हिंदी लघुपटाची नायिका, भारतातल्या छोट्या गावातून मुंबईत करियर करण्यासाठी आली आहे. मुंबईत नोकरी करून आपल्या पायावर उभे राहण्याच्या तिच्या प्रयत्नात, तिला बराच संघर्ष करावा लागतो .मात्र तिच्या घरासमोर राहत असलेल्या एका तृतीयपंथी व्यक्तीशी भेट झाल्यावर तिचे साचेबद्ध विचार बदलतात. “आपण अनेकदा जन्मभर वेगवेगळे पूर्वग्रह मनात ठेवून जगत असतो,त्या चष्म्यातूनच जगाकडे बघतो, असे पूर्वग्रह बाजूला ठेवून स्वच्छ मनाने समाजाकडे बघण्याची दृष्टी हा लघुपट देतो,” असे अतानु यांनी सांगितले. या लघुपटात तृतीयपंथी व्यक्तीची प्रमुख भूमिका असल्याने, ही भूमिका वास्तवदर्शी होण्यासाठी तृतीयपंथी व्यक्तीचीच या भूमिकेसाठी निवड केली असेही त्यांनी सांगितले. मुंबईतल्या खऱ्या आयुष्यात पाहिलेल्या घटनांतूनच या लघुपटाची कथा सुचली, असेही त्यांनी सांगितले.
सिंधुस्थान, मिफ्फ च्या राष्ट्रीय चित्रपट स्पर्धा गटात समाविष्ट करण्यात आला आहे, तर अतानु मुखर्जीं यांचा ‘विग’ हा हिंदी लघुपट आंतरराष्ट्रीय चित्रपट स्पर्धा गटात दाखवला गेला.
R.Tidake/S.Tupe/R.Aghor/P.Malandkar
(Visitor Counter : 157
माहिती आणि प्रसारण मंत्रालय
राष्ट्रीय एकता दिनानिमित्त केंद्रीय संचार ब्युरो कोल्हापूर यांच्या वतीने आयोजित सरदार वल्लभभाई पटेल यांच्या दुर्मिळ छायाचित्रांच्या प्रदर्शनाचे उद्घाटन खासदार माननीय संजयकाका पाटील यांच्या हस्ते उद्या होणार
मिरज, दि. 30 ऑक्टोबर 2022
राष्ट्रीय एकता दिनानिमित्त माहिती व प्रसारण मंत्रालयाच्या अंतर्गत कार्यरत असलेल्या केंद्रीय संचार ब्यूरो, क्षेत्रीय कार्यालय कोल्हापूर आणि मध्य रेल्वे पुणे मंडल यांच्या संयुक्त विद्यमाने सरदार वल्लभभाई पटेल यांचा जीवनपट उलगडून दाखवणाऱ्या दुर्मिळ छायाचित्रांच्या विभागस्तरीय प्रदर्शनाचे उद्घाटन उद्या 31 ऑक्टोबर 2022 रोजी खासदार श्री संजयकाका पाटील यांच्या हस्ते तसेच सांगलीचे जिल्हाधिकारी डॉक्टर राजा दयानिधी यांच्या उपस्थितीत मिरज जंक्शन येथे सकाळी 10 वाजता संपन्न होईल.
हे प्रदर्शन 2 नोव्हेंबरपर्यंत सकाळी 10 ते संध्याकाळी 6 वाजेपर्यंत सर्वांसाठी विनामुल्य खुले आहे.
यावेळी विविध कलापथकांद्वारे सांस्कृतिक कार्यक्रम तसेच सरदार वल्लभभाई पटेल यांच्या जीवनावरील माहिती मल्टीमीडिया माध्यमातून उपस्थितांना घेता येईल. भव्य कट आउट तसेच सेल्फी बूथ देखील प्रवाशांसाठी आकर्षणाचा विषय ठरतील अशी अपेक्षा आयोजकांनी व्यक्त केली.
देशाच्या एकीकरणाचे शिल्पकार असलेल्या सरदार पटेल यांच्या जीवनाची सर्वसामान्यांना दुर्मिळ छायाचित्रांच्या माध्यमातून माहिती घेता यावी या उद्देशाने हे छायाचित्र प्रदर्शन आयोजित करण्यात आले आहे.
जास्तीत जास्त नागरिक, इतिहास अभ्यासक, संशोधक, स्पर्धा परिक्षाचे विद्यार्थी व विद्यार्थ्यांनी या विभागस्तरीय छायाचित्र प्रदर्शनाचा लाभ घेण्याचे आवाहन क्षेत्रीय प्रचार अधिकारी महेश चोपडे यांनी केले आहे.
शिक्षण मंत्रालय
21 व्या शतकातील आव्हानांना सामोरे जाण्यासाठी आम्ही आमच्या मनुष्यबळाला सज्ज करीत आहोत – धर्मेंद्र प्रधान
नवी दिल्ली, 21 मे 2022
आय.एफ.टी.डी.ओ. अर्थात प्रशिक्षण व विकास संस्थांच्या आंतरराष्ट्रीय महासंघातर्फे नवी दिल्ली इथे आयोजित 49व्या आय.एफ.टी.डी.ओ. जागतिक परिषद आणि प्रदर्शनात केंद्रीय शिक्षण, कौशल्य विकास व नवोद्योजक मंत्री धर्मेंद्र प्रधान यांनी समारोपाचे भाषण केले. “चपळ कार्यपद्धतीसाठी धोरण : नवयुगाकडे जाणारे मार्ग” ही यंदाच्या या परिषद व प्रदर्शनाची संकल्पना होती.
समाज आणि अर्थव्यवस्थेत तंत्रज्ञानाची भूमिका ही फायदेशीर आणि तोट्याचीही ठरू शकते, असा मुद्दा प्रधान यांनी आपल्या भाषणात मांडला. झपाट्याने बदलत्या जगात 21 व्या शतकातील आव्हानांना सामोरे जाण्यासाठी आपल्या मनुष्यबळाला आपण समग्र कौशल्य धोरणाच्या आधारे सज्ज केले पाहिजे, असे ते म्हणाले.
पंतप्रधान नरेंद्र मोदी यांच्या नेतृत्त्वाखाली सर्व क्षेत्रांमध्ये क्षमता बांधणीवर भर दिला जात आहे, असे प्रधान यांनी सांगितले. क्षमता बांधणी व विविध विभागांमध्ये समन्वयाकरता उत्तमोत्तम पर्यायांच्या शोधात असलेल्या भारतीय क्षमता बांधणी आयोगाची भूमिका महत्त्वाची असल्याकडे त्यांनी लक्ष वेधले.
राष्ट्रीय शिक्षण धोरण आणि शिक्षण व कौशल्य यांच्यात समन्वय साधण्यावर या धोरणात असलेला भर, धर्मेंद्र प्रधान यांनी आपल्या भाषणात विषद केला. राष्ट्रीय शिक्षण धोरणाने वर्षे 3 ते 23 वयोगटातील विद्यार्थ्यांना औपचारिक शिक्षण व्यवस्थेत सामावून घेतले आहे. मात्र, औपचारिक शिक्षण व्यवस्थेचा भाग नसलेल्यांना सामावून घेणाऱ्या नवीन कल्पना आणि त्यांचा कौशल्य विकास साधण्यासाठी व त्यात त्यांना अद्ययावत ठेवण्यासाठी नवनवीन पद्धतींच्या शोधात राहिले पाहिजे असे त्यांनी सांगितले.N.Chitale/R.Bedekar/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 160
भारतीय निवडणूक आयोग
निवडणूक आयोगाकडून राजकीय पक्षांच्या नोंदणीसाठी सार्वजनिक सूचना कार्यकालामध्ये सवलत
नवी दिल्ली, 9 ऑक्टोबर 2020
ज्या राजकीय पक्षांनी दि. 7 ऑक्टोबर,2020 रोजी अथवा त्यापूर्वी सात दिवसांच्या आत आपली सार्वजनिक सूचना प्रकाशित केली आहे, त्यांना निवडणूक आयोगाने कार्यकाळामध्ये सवलत देवून हा काळ कमी केला आहे. आधी अशा नोटिसीसाठी 30 दिवसांचा कार्यकाळ दिलेला होता. विशेष म्हणजे दि. 10 ऑक्टोबर, 2020 रोजी सायंकाळी 5.30 वाजेपर्यंत सूचना प्रकाशित करणा-या पक्षांनासुद्धा ही सवलत देण्यात येणार आहे.
निवडणूक आयोगाने बिहार विधानसभेसाठी सार्वत्रिक निवडणुकीची घोषणा दि. 25 सप्टेंबर, 2020 रोजी केली होती. सध्या कोविड-19 महामारीचा उद्रेक सर्वत्र आहे, अशा वेळी सर्वांनाच राजकीय पक्षाच्या सार्वजनिक सूचनेसाठी आवश्यक कार्यवाहीची पूर्तता करणे आणि नोंदणी करणे शक्य होणार नाही. यासंबंधीच्या सर्व पैलूंचा विचार करून, निवडणूक आयोगाने पक्षाच्या सार्वजनिक सूचनेचा कार्यकाळ 30 दिवस न ठेवता तो कमी करून सात दिवसांचा केला आहे. ही सवलत बिहारमध्ये विधानसभा निवडणुकीच्या तिस-या टप्प्यासाठी अर्ज भरण्याच्या अखेरच्या दिवसापर्यंत म्हणजे दि. 20 ऑक्टोबर, 2020 पर्यंत लागू असणार आहे.
राजकीय पक्षांची नोंदणी लोकप्रतिनिधित्व कायदा, 1951, कलम 29- अ यामधील तरतुदींनुसार करण्यात येते. नोंदणी करू इच्छिणा-या पक्षाला त्या कलमामधील तरतुदीनसार आपल्या पक्षाची राजकीय नोंदणी करण्यासाठी भारतीय घटनेतल्या अनुच्छेद 324 आणि लोकप्रतिनिधित्व अधिनियम, 1951 मधील कलम 29 -अ मध्ये नमूद केलेल्या हक्कांचा उपयोग करून आयोगाच्यावतीने निर्धारित दिशा निर्देशांनुसार आपला पक्ष स्थापन केल्यानंतर 30 दिवसांच्या आत आयोगाकडे निवेदन सादर करावे लागते.
सध्याच्या दिशानिर्देशानुसार निवेदन सादरकर्ता आयोगाकडे प्रस्तावित पक्षाच्या नोंदणीसाठी सार्वजनिक सूचनेच्या प्रकाशनाच्या 30 दिवसांच्या आत जर काही आपत्ती असेल,तर सांगावी लागते. तसेच नोंदणी प्रस्ताव सादर करण्यासाठी नवीन पक्षाचे नाव दोन दिवस दोन वेगवेगळ्या राष्ट्रीय स्तरावरील आणि स्थानिक पातळीवरील दैनिक वर्तमानपत्रांमध्ये प्रकाशित करण्यास सांगण्यात येते. अशाच प्रकारची सूचना निवडणूक आयोगाच्या संकेतस्थळावरही प्रदर्शित केली जाते.B.Gokhale/S.Bedekar/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 196
कोळसा मंत्रालय
भारताच्या सह-अध्यक्षतेखाली ग्लोबल मिथेन इनिशिएटिव्ह मंचाची सुकाणू नेतृत्व बैठक
ग्लोबल मिथेन इनिशिएटिव्ह  या जागतिक मंचाची एक सुकाणू नेतृत्व बैठक दूरदृश्य प्रणालीच्या मदतीने आयोजित करण्यात आली. या बैठकीत कोळसा मंत्रालयाचे अतिरिक्त सचिव व्ही.के. तिवारी यांनी या जागतिक उपक्रमाचे उपाध्यक्ष म्हणून उपस्थितांना मिथेनचे उत्सर्जन कमी करण्यासाठी भारताकडून सुरू असलेल्या प्रयत्नांची माहिती दिली. मिथेनचे उत्सर्जन ही एक मोठी चिंतेची बाब आहे कारण हा हरितगृह वायू कार्बन डायऑक्साइडपेक्षा 25-28 पट हानिकारक आहे.
ग्लोबल मिथेन इनिशिएटिव्ह  हा जागतिक मंच म्हणजे अमेरिका आणि कॅनडासह 45 सदस्य देश असलेली स्वयंसेवी आणि अनौपचारिक आंतरराष्ट्रीय भागीदारी आहे. संक्रमित अर्थव्यवस्था असलेल्या विकसित आणि विकसनशील देशांमधील भागीदारीच्या माध्यमातून मानवी व्यवहारांमधून होणाऱ्या मिथेन उत्सर्जनात जागतिक घट साध्य करण्यासाठी या मंचाची निर्मिती करण्यात आली आहे.
2004 मध्ये हा मंच स्थापन करण्यात आला आणि त्याच्या स्थापनेपासून भारत त्याच्या सदस्यांपैकी एक आहे आणि अमेरिकेसह सुकाणू नेतृत्वात प्रथमच उपाध्यक्षपद स्वीकारले आहे. सुकाणू नेतृवाचे अध्यक्षपद कॅनडाकडे आहे.
नजीकच्या काळात बैठकीची पुढील फेरी घेण्यासह अनेक निर्णय घेण्यात आले. कॅनडा आणि अमेरिका या दोन्ही देशांनी मिथेन उत्सर्जन कमी करण्यासाठी आणि त्याचा लाभ घेण्यासाठी भारताने केलेल्या उपाययोजनांचे कौतुक केले.
आरोग्य आणि कुटुंब कल्याण मंत्रालय
कोविड – 19 बाबत अद्ययावत माहिती
देशव्यापी लसीकरण मोहिमेअंतर्गत भारताने आतापर्यन्त एकूण 126.53 कोटी मात्रा दिल्या आहेत.
भारतातील उपचाराधीन रुग्णांची संख्या 99,974 .
उपचाराधीन रुग्णांची संख्या एकूण रुग्णसंख्येच्या 1 % पेक्षा कमी आहे, सध्या त्याचे प्रमाण 0.29%आहे , मार्च 2020 पासून सर्वात कमी
सध्या रुग्ण बरे होण्याचा दर 98.35% ;
गेल्या 24 तासात 8,190 रुग्ण बरे झाले, एकूण बरे झालेल्या रुग्णांची संख्या वाढून 3,40,53,856
गेल्या 24 तासात 8,603 नवीन रुग्णांची नोंद झाली.
दैनंदिन पॉझिटिव्हिटी दर  ,गेले 61 दिवस 2 % पेक्षा कमी.
साप्ताहिक पॉझिटिव्हिटी दर  ,गेले 20 दिवस 1% पेक्षा कमी.
आतापर्यंत एकूण 64.60 कोटी चाचण्या करण्यात आल्या.
संरक्षण मंत्रालय
संरक्षण मंत्री राजनाथ सिंह आणि अर्जेंटिनाचे संरक्षण मंत्री जॉर्ज एनरिक तैना यांनी संरक्षण संबंध अधिक दृढ करण्याबाबत नवी दिल्ली येथे केली चर्चा
संरक्षण विषयक औद्योगिक सहकार्य वाढवण्यावर भर
नवी दिल्ली, 18 जुलै 2023
संरक्षण मंत्री राजनाथ सिंह यांनी 18 जुलै 2023 रोजी नवी दिल्ली येथे अर्जेंटिनाचे संरक्षण मंत्री जॉर्ज एनरिक तैना यांच्याशी चर्चा केली. दोन्ही मंत्र्यांनी संरक्षण विषयक औद्योगिक भागीदारी वाढवण्याच्या उपायांसह विद्यमान संरक्षण सहकार्य उपक्रमांवर चर्चा केली.
तत्पूर्वी, अर्जेंटिनाच्या संरक्षणमंत्र्यांनी राष्ट्रीय युद्ध स्मारकाला भेट दिली आणि शहीद वीरांना पुष्पहार अर्पण करुन आदरांजली वाहिली. संरक्षण मंत्र्यांशी झालेल्या चर्चेपूर्वी पाहुण्यांना तिन्ही दलाच्या जवानांनी मानवंदना दिली.
जॉर्ज एनरिक तैना यांचे 17 जुलै 2023 रोजी चार दिवसांच्या भारत भेटीवर नवी दिल्ली येथे आगमन झाले. त्यांच्यासोबत अर्जेंटिनाच्या संरक्षण मंत्रालयाचे आंतरराष्ट्रीय व्यवहार सचिव फ्रान्सिस्को कॅफिरो हे ही आहेत.
अर्जेंटिनाच्या संरक्षण मंत्र्यांनी ब्रह्मोस एरोस्पेसला भेट दिली आणि ते दिल्लीतील आघाडीच्या मुत्सद्यांशी संवादही साधणार आहेत. ते बेंगळुरूला देखील जातील आणि हिंदुस्तान एरोनॉटिक्स लिमिटेडच्या  प्रकल्पाला भेट देतील आणि इनोव्हेशन्स फॉर डिफेन्स एक्सलन्स  द्वारे आयोजित कार्यक्रमात संरक्षण स्टार्ट-अप्सशी स्वतंत्रपणे संवाद साधतील.
भारत-अर्जेंटिना संबंध 2019 मध्ये धोरणात्मक भागीदारीच्या पातळीवर उंचावले गेले. संरक्षण सहकार्यावर एक सामंजस्य करार देखील 2019 पासून अंमलात आला आहे. उभय देश प्रतिबद्धता अधिक दृढ करण्यासाठी सक्रीय आहेत. भारत आणि अर्जेंटिना संरक्षण गुंतवणुकीला त्यांच्या धोरणात्मक भागीदारीचा एक महत्त्वाचा पैलू बनवण्यासाठी एकत्र काम करत आहेत.
S.Kane/V.Ghode/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 69
संरक्षण मंत्रालय
1971 युद्धात हुतात्मा झालेल्या सैनिकांचे प्रतीक, अधोमुख रायफल आणि हेल्मेट, सैन्य दलाने इंडिया गेट इथून राष्ट्रीय युद्ध स्मारकात हलवले
सैन्य दलाने, आज आयोजित करण्यात आलेल्या समारंभात इंडिया गेट इथे असलेली अधोमुख रायफल आणि हेल्मेट हे 1971 युद्धात हुतात्मा झालेल्या सैनिकांचे प्रतीक, राष्ट्रीय युद्ध स्मारकातील परमयोद्धा स्थळ इथे हलविले आणि परमवीर चक्र विजेत्यांच्या पुतळ्यांच्या केंद्रस्थानी बसवले गेले.
या समारंभासोबतच, 1971 युद्धात हुतात्मा झालेल्या सैनिकांच्या स्मारकाचे राष्ट्रीय युद्ध स्मारकात विलीनीकरण पूर्ण झाले.
या समारंभाचे नेतृत्व एकीकृत संरक्षण दलाचे एकात्मिक संरक्षण सेवांचे प्रमुख , एअर मार्शल बी आर कृष्णा यांनी केले.तिन्ही सेवांचे महा सैन्य सहाय्यक समकक्ष यावेळी उपस्थित होते.
या समारंभाचा एक भाग म्हणून इंडिया गेट इथे अखेरची मानवंदना देण्यात आली तसेच सीआयएससी यांनी इंडिया गेट येथे पुष्पचक्र अर्पण केले. त्यानंतर अधोमुख रायफल आणि हेल्मेट काढण्यात आले आणि सजविलेल्या वाहनातून परम योद्धा स्थळ इथे नेऊन नव्याने तयार करण्यात आलेल्या स्मारकात बसविण्यात आले. सीआयएससी आणि तिन्ही संरक्षण दलाच्या महा सैन्य सहाय्यक समकक्षानी नव्या स्मारकाला मानवंदना दिली.
वाणिज्य आणि उदयोग मंत्रालय
भारतीय कॉफीच्या पाच जातींसाठी भौगोलिक संकेतांक प्रमाणपत्र
नवी दिल्ली, 29 मार्च 2019
भारतीय कॉफीच्या पाच जातींसाठी भारत सरकारच्या वाणिज्य आणि उद्योग मंत्रालयातील उद्योग चालना आणि अंतर्गत व्यापार विभागाने भौगोलिक संकेतांक जारी केले आहेत.
कुर्ग अरेबिका , वायनाड रोबस्टा  चिकमगळूर अरेबिका , अराकू व्हॅली अरेबिका  आणि बाबाबुदनगिरीज अरेबिका  या कॉफीच्या पाच जातींना भौगोलिक संकेतांक मिळाला आहे.
भारतात बहुतांश करुन दक्षिणेकडच्या राज्यात कॉफीचे उत्पादन होते. सुमारे 4.54 लाख हेक्टरवर 3.66 लाख शेतकरी कॉफीचे उत्पादन घेतात.
भौगोलिक संकेतांक प्रमाणपत्रामुळे ओळख आणि संरक्षण मिळते. यामुळे विशिष्ट भागात तयार होणाऱ्या विशिष्ट जातीच्या कॉफीच्या गुणवत्ता, राखण्याकरिता कॉफी उत्पादकांना गुंतवणूक करण्यात येईल. यामुळे कॉफी उत्पादकांना जास्तीत जास्त किंमत मिळण्याबरोबरच भारतीय कॉफीला जागतिक स्तरावर अधिक मान्यता मिळेल.
N.Sapre/ S.Kakade/D.Rane
(Visitor Counter : 282
नौवहन मंत्रालय
मालाच्या आयात- निर्यातीसाठी बंदरात उतरवण्यात आलेल्या कंटेनरना अतिरिक्त शुल्क न आकारण्याबाबत नौवहन मंत्रालयाच्या सर्व सागरी मालवाहतूक कंपन्यांना मार्गदर्शक सूचना
नवी दिल्ली, 29 मार्च 2020
मालाच्या आयात- निर्यातीसाठी बंदरात उतरवण्यात आलेल्या कंटेनरना त्यांच्या करारातील अटीनुसार निश्चित निःशुल्क कालावधी व्यतिरिक्त अधिक काळासाठीच्या व्यवस्थेसाठी 22मार्च 2020 ते 14 एप्रिल2020  अतिरिक्त शुल्क न आकारण्याबाबत नौवहन मंत्रालयाने सर्व सागरी मालवाहतूक कंपन्यांना मार्गदर्शक सूचना दिल्या आहेत. भारतीय बंदरांवर मालाचा पुरवठा सुरळीत रहावा या उद्देशाने या सूचना देण्यात आल्या आहेत. या कालावधीत मालवाहतूक कंपन्यांनी कोणतेही नवीन किंवा अतिरिक्त शुल्क आकारू नये असाही सल्ला देण्यात आला आहे. कोविड-19 च्या उद्रेकामुळे निर्माण झालेल्या परिस्थितीला तोंड देण्यासाठी घेतलेला हा तात्पुरता निर्णय आहे.
कोविड-19 महामारीच्या पार्श्वभूमीवर 25 मार्च 2020रोजी केलेल्या लॉकडाउनच्या घोषणेनंतर सागरी मालवाहतूक सेवेवर परिणाम झाला ज्यामुळे बंदरांमधून माल बाहेर काढण्यास थोडा विलंब झाला.याचा परिणाम म्हणून काही सागरी मालवाहतूक कंपन्यांचे काम ठप्प झाले किंवा त्यांची काहीही चूक नसताना मालवाहतूक आणि त्यांचे कागदोपत्री व्यवहार पूर्ण करता न आल्याने कंटेनर बंदरात थांबवावे लागले. या मार्गदर्शक सूचनांमुळे व्यापार आणि देशातील वस्तू पुरवठा साखळी सुरळीत सुरु राहील.
(U.Ujgare/V.Joshi/D.Rane